钦定古今图书集成/明伦汇编/闺媛典/第333卷 > 李矩妻卫夫人
## 钦定古今图书集成/明伦汇编/闺媛典/第333卷 > 李矩妻卫夫人

按《法书要录》：卫夫人名铄，字茂猗，廷尉展之女弟，恒
之从女，汝阴太守李矩之妻也。隶书尤善规矩。锺公
云：“碎玉壶之冰，烂瑶台之月。婉然芳树，穆若清风。”右
军少常师之。永和五年卒，年七十八。子克为中书郎，
亦工书。

按《蔡文姬传》八法，蔡邕受于神人，而传崔瑗及女文
姬。文姬传锺繇、卫夫人，夫人传献之。

按《妮古录》：“王子敬五岁有书意，卫夫人书《大雅吟》赐
之。”